ເຈົ້າໜ້າທີ່​ ​ສ​ປຊ ​ຮຽກຮ້ອງ​ໃຫ້ ​ສາກົນ ສືບຕໍ່ ກົດ​ດັນ ມຽນມາ 
​ເປັນ​ທີ່​ຈະ​ແຈ້ງ​ຢູ່​ແລ້ວ​ວ່າ ຕ້ອງ​ມີ​ການ​ດໍາ​ເນີນ ​ຄວາມ​ກົດ​ດັນ ຈາກ​ສາກົນ ຕໍ່​ລັດຖະບານ​ມຽນມາຕໍ່​ໄປ ​ເພື່ອປ້ອງ​ກັນ​ບໍ່​ໃຫ້​ ກໍາລັງ​ທະຫານ​ ກະທໍາ​ໃນ​ສິ່ງ ທີ່​ພວກ​ເຂົາ​ກໍາລັງ ​ປະຕິບັດໄປ​ຢູ່​ນີ້.
ເຈົ້າໜ້າທີ່ປົກປ້ອງສິດທິມະນຸດຂັ້ນສູງຂອງສະຫະປະຊາຊາດທ່ານນຶ່ງ ກໍາລັງ ຮຽກຮ້ອງໃຫ້ປະຊາຄົມສາກົນສືບຕໍ່ສ້າງຄວາມກົດດັນຕໍ່ລັດຖະບານມຽນມາ ເພື່ອຢັບຢັ້ງການກະທໍາທີ່ໂຫດຮ້າຍປ່າເຖື່ອນຕໍ່ຊາວມຸສລິມໂຣຮິງຢາ ແລະ ອໍານວຍຄວາມສະດວກແກ່ເຂົາເຈົ້າໃຫ້ກັບຄືນໄປບ້ານເກີດເມືອງນອນຂອງ ເຂົາເຈົ້າໄດ້ ທ່ານ ແອນດຣູ ກີລມົວ (Andrew Gilmour) ຜູ້ຊ່ວຍເລຂາທິການໃຫຍ່ສະຫະ ປະຊາຊາດ ດ້ານການປົກປ້ອງສິດທິມະນຸດ ກ່າວຕໍ່ວີໂອເອໃນວັນພະຫັດວານ ນີ້ວ່າ "ມັນເປັນທີ່ຈະແຈ້ງຢູ່ແລ້ວວ່າ ຕ້ອງມີການດໍາເນີນຄວາມກົດດັນຈາກສາ ກົນຕໍ່ລັດຖະບານມຽນມາຕໍ່ໄປ ເພື່ອປ້ອງກັນບໍ່ໃຫ້ກໍາລັງທະຫານຂອງປະເທດ ນັ້ນ ກະທໍາໃນສິ່ງທີ່ພວກເຂົາກໍາລັງປະຕິບັດໄປຢູ່ນີ້ ແລະເພື່ອເຮັດໃຫ້ ບໍ່ແມ່ນ ແຕ່ເປັນຄໍາເວົ້າເທົ່ານັ້ນ ເຮັດໃຫ້ສະພາບການດີເພື່ອເຮັດໃຫ້ພວກອົບພະຍົບ ດັ່ງກ່າວ ສາມາດກັບຄືນປະເທດໄດ້ຢ່າງແທ້ຈິງ " ທ່ານ ກີລມົວ (Gilmour) ຫາກໍ່ກັບຈາກການໄປຢ້ຽມຢາມເຂດບາຊາຂອງເມືອງ ຄອກສ໌ (Cox) ຢູ່ບັງກລາແດັສ ບ່ອນທີ່ອົບພະຍົບຊາວມຸສລິມໂຣຮິງຢາ ເກືອບ ຮອດ 1 ລ້ານຄົນອາໄສຢູ່ໃນສູນ ທີ່ກາຍເປັນສູນອົບພະຍົບທີ່ໃຫຍ່ທີ່ສຸດຂອງໂລກ ເປັນເວລາ 4 ມື້ໃນອາທິດນີ້ ຊາວໂຣຮິງຢາປະມານ 700,000 ຄົນໄດ້ຫລົບໜີຈາກມຽນມານັບແຕ່ ວັນທີ 25 ເດືອນສິງຫາ ປີກາຍນີ້ ພາຍຫລັງທີ່ພວກຫົວຮຸນແຮງໂຣຮິງຢາໄດ້ໂຈມຕີ ກໍາລັງ ຮັກສາຄວາມສະຫງົບຂອງລັດທີ່ພາໃຫ້ເກີດການໂຕ້ຕອບຄືນດ້ວຍການໃຊ້ກໍາລັງ ທະຫານ ທີ່ສະຫະປະຊາຊາດເວົ້າວ່າໄດ້ດໍາເນີນໄປແບບມີການຈັດຕັ້ງເປັນລະບົບ ແລະມີການປະສານງານກັນດີ ແລະເປັນ "ຕົວຢ່າງໃນປຶ້ມຕໍາລາ" ຂອງການຂ້າ ລ້າງເຊື້ອຊາດເຜົ່າພັນ ພວກທີ່ລອດຊີວິດໄປ ແລະພວກທີ່ເຫັນເຫດການມີຄວາມເຈັບແຄ້ນແໜ້ນໃຈຕໍ່ການ ເຂັ່ນຄ້າ ແລະຂົ່ມຂືນຊາວໂຣຮິງຢາຂອງທະຫານປ້ອງກັນຄວາມສະຫງົບ ໃນເວລາ ທີ່ທະຫານເຫລົ່ານັ້ນເຂົ້າໄປທັບມ້າງ ແລະຈູດເຜົາບ້ານຂອງພວກເຂົາເຈົ້າ ຢູ່ໃນລັດ ຣາໄຄນ໌ ຢູ່ພາກເໜືອຂອງປະເທດນັ້ນ ຊາວໂຣຮິງຢາເປັນຊົນເຜົ່າສ່ວນນ້ອຍກຸ່ມນຶ່ງ ໃນຫລາຍໆ ກຸ່ມຢູ່ໃນມຽນມ້າ ທີ່ເປັນປະເທດມີຄົນນັບຖືສາດສະໜາພຸດເປັນສ່ວນ ໃຫຍ່ນັ້ນ ພວກເຂົາຖືກມອງວ່າເປັນພວກຍ້າຍຖິ່ນຖານ ຍ້ອນຄວາມທຸກຍາກຈາກ ບັງກລາແດັສ ແລະຖືກປະຕິເສດບໍ່ໃຫ້ເປັນຄົນມີສັນຊາດຢູ່ໃນມຽນມາ ເຖິງແມ່ນວ່າ ພວກເຂົາເຈົ້າສ່ວນຫລາຍແມ່ນສາມາດສະແດງໃຫ້ເຫັນວ່າຄອບຄົວຂອງພວກເຂົາ ເຈົ້າໄດ້ເຂົ້າໄປຢູ່ໃນປະເທດດັ່ງກ່າວໄດ້ຫລາຍຮຸ່ນຄົນແລ້ວ ກ່ານກີລມົວ ຍັງເວົ້າອີກວ່າ ຊາວໂຣຮິງຢາ ທີ່ບໍ່ຫລົບໜີ ແລະຍັງຄ້າງຢູ່ໃນລັດຣາ ໄຄນ໌ນັ້ນ ດຽວນີ້ກໍາລັງຖືກກັ້ນການບໍ່ໃຫ້ໄດ້ຮັບອາຫານກິນ ທ່ານເວົ້າວ່າ "ມັນເປັນ ການບັງຄັບໃຫ້ອົດຫິວ " "ແລະມັນກໍເປັນການກໍ່ອາຊະຍາກໍາ ຕໍ່ມະນຸດຊາດອີກດ້ວຍ "